Uceɛban yewweḍ d ilemzi, yeḥrec mačči d izli, Taseɛdit tufa-as-d i Uceɛban taqcict ismis Baya, yezweǧ di tefsut. Di taggara n useggas n 1942 iɛeddad canbiṭ tanzayt iferq-d tibratin n wid ara yruḥen ɣer leggira tis-snat, tedda-d tebrat n Uceɛban, Taseɛdit tuggad ur d-yettuɣal ara di lgirra. Iruḥ ad yesɛeddi sin n yiseggasen-is, yeǧǧa tameṭṭut-is s tadist d mmi-s amezwaru, mi zemmen ɛamayen ɣef rrwaḥ n Uceɛban, bdan yigrawliwen a ttuɣalen ɣer taddart. Asmi tesla Taseɛdit, terǧa mmi-s armi tuyes, teffeɣ testeqsa-y fell-as yal agrawliw, almi tufa aḥbib n mmi-s yenna-as ɣef lmut n mmi-s gar leḥdud n Fransa d Lalman, di Lalẓas.